kardosdrur/scandi-wiki huggingface dataset:
Offer 2117

Offer 2117 er en spændingsroman skrevet af Jussi Adler-Olsen. Det er den ottende bog i serien om Afdeling Q. Bogen blev udgivet på Politikens Forlag i 2019 som efterfølger til Selfies, og fik særdeles gode anmeldelser. 
Assad er den centrale figur i romanen og hans forhistorie, der bl.a. omfatter kidnapning og attentantforsøg i Tyskland, afsløres.  Handlingens fokus er en lurende katastrofe i Centraleuropa med den irakiske bøddel Ghaalib som bagmand.

Noter

Bøger af Jussi Adler-Olsen

Litteratur i 2016
Krimier
Dansksprogede bøger
Rimini (provins)

Provinsen Rimini (it. Provincia di Rimini) er en provins i regionen Emilia-Romagna i det nordlige Italien. Rimini er provinsens hovedby.

Geografi 
Provinsen Rimini grænser til:
 i nord mod provinsen Forlì-Cesena,
 i øst mod Adriaterhavet,
 i syd mod provinsen Pesaro e Urbino og San Marino,
 i vest mod provinsen Arezzo.

Kommuner  

 Bellaria-Igea Marina
 Casteldelci
 Cattolica
 Coriano
 Gemmano
 Maiolo
 Misano Adriatico
 Mondaino
 Montecopiolo
 Montefiore Conca
 Montegridolfo
 Montescudo-Monte Colombo
 Morciano di Romagna
 Novafeltria
 Pennabilli
 Poggio Torriana
 Riccione
 Rimini
 Saludecio
 San Clemente
 San Giovanni in Marignano
 San Leo
 Sant'Agata Feltria
 Santarcangelo di Romagna
 Sassofeltrio
 Talamello
 Verucchio
James af Mar, 30. jarl af Mar

James af Mar, 30. jarl af Mar (født James Clifton Lane) (født 22. november 1914, død 21. april 1975) var en skotsk adelsmand. Som Hereditary peer havde han en arvelig plads i Overhuset fra 1965 til 1975.

Efter hans død blev embederne arvet af hans ældste datter.  

Jarler fra Skotland
Tour of Malopolska 2021

Tour of Malopolska 2021 var den 59. udgave af det polske etapeløb Tour of Malopolska. Cykelløbets prolog og tre etaper bliver kørt fra 3. til 6. juni 2021. Løbet var en del af UCI Europe Tour 2021.

Tjekkiske Michal Schlegel vandt løbet.

Etaperne

Prolog

1. etape

2. etape

3. etape

Samlede stilling

Hold og ryttere

Danske ryttere 

* DNF = gennemførte ikke

Referencer

Eksterne henvisninger 
 
 

2021
UCI Europe Tour 2021
B.J. Thomas

Billy Joe Thomas (7. august 1942 - 29. maj 2021) var en amerikansk sanger inden for pop, country og gospel i 1960'erne og 1970'erne. Han blev international kendt for sangene "Hooked on a feeling" (1968) og "Raindrops keep fallin' on my head" (1971)

Sangere fra USA
Tour de Suisse Women 2021

Tour de Suisse Women 2021 var den første udgave af det schweiziske etapeløb Tour de Suisse Women. Cykelløbets to etaper blev kørt omkring Frauenfeld fra 5. til 6. juni 2021. Løbet var ikke en del af UCI Women's World Tour, men på den lavere rangerende internationale UCI-kalender for kvinder.

Samlet vinder blev britiske Lizzie Deignan fra .

Etaperne

1. etape

2. etape

Samlede stilling

Hold og ryttere

Startliste

Se også 
 Tour de Suisse 2021

Referencer

Eksterne henvisninger 
 
 

2021
UCI Women's Road World Rankings 2021
Ben Brereton Díaz

Benjamin Anthony Brereton Díaz (født 18. april 1999) er en engelsk-chilensk professionel fodboldspiller, som spiller for La Liga-klubben Villarreal og Chiles landshold.

Baggrund 
Brereton Díaz blev født i Stoke-on-Trent, Staffordshire til en engelsk far og en chilensk mor.

Klubkarriere

Nottingham Forest 
Brereton Díaz gjorde sin professionelle debut med Nottingham Forest i 2017.

Blackburn Rovers 
Brereton Díaz skiftede i august 2018 til Blackburn Rovers på en lejeaftale med en mulighed for at gøres permanent. Denne mulighed blev taget, og han skiftede på fast basis i januar 2019.

Villarreal 
Brereton Díaz skiftede i juli 2023 til Villarreal efter hans kontrakt med Blackburn havde udløbet.

Landsholdskarriere

Ungdomslandshold 
Brereton Díaz har repræsenteret England på flere ungdomsniveauer.

Seniorlandshold 
Efter en Blackburn fan, som også havde arbejdet med at lave research for Football Manager-serien opdagede, at Brereton Díaz havde en chilensk mor, begyndte han en social medie kampagne om at få ham udtaget til det chilenske landshold. Denne kampagne blev meget populær i Chile, og han blev i maj 2021 for første gang kaldt op på det chilenske landshold. Han debuterede for Chiles landshold den 14. juni 2021. Han var del af Chiles trup til Copa América 2021.

Referencer

Eksterne henvisninger 

Personer fra Stoke-on-Trent
Fodboldspillere fra England
Fodboldspillere fra Chile
Fodboldlandsholdsspillere fra Chile
Fodboldspillere fra Nottingham Forest F.C.
Fodboldspillere fra Blackburn Rovers F.C.
Fodboldspillere fra Villarreal CF
Deltagere ved Copa América 2021
Carsten Henrichsen

Carsten Henrichsen (født 23. september 1824 i København ; død 30. april 1897 i København, begravet i Gentofte) var en dansk landskabsmaler. 

Henrichsen blev født i en arbejderfamilie i København i 1824. Han studerede ved Det Kongelige Danske Kunstakademi fra 1840 til 1845 og tog tegnelektioner hos Frederik Ferdinand Helsted 1845-49.

Fra slutningen af 1840'erne skabte han et stort antal malerier fra København og Nordsjælland. Han modtog 'Neuhausen-prisen' i 1855 og et tilskud fra akademiet i 1858.

Referencer

Eksterne henvisninger
 
 Carsten Henrichsen hos Kunstindeks Danmark/Weilbachs Kunstnerleksikon − Link til "Værker af kunstneren på danske museer" ses med separat link herfra (44 stk.  31. maj 2021)
 Carsten Henrichsen hos Artnet.com (265 stk. 31. maj 2021, nogle dubletter)
 Søgning på Kunsthistorisk Billedarkiv : Carsten Henrichsen. Dokumentariske fotografier af dansk billedkunst

Malere fra Danmark
Personer fra København
Danskere i 1800-tallet
Luftkølet motor

En Luftkølet motor er en motor, der afkøles ved hjælp af luftkøling, der finder sted ved, at der cirkuleres luft direkte over motorens kølefinner eller over varme områder på motoren. Finnerne trækker varme væk fra motoren og udstråler varmen. Når køretøjet er i bevægelse er finnerne designet til at lade luften løbe langs finnerne for at sprede mest mulig varme. Luftkølingen kan forstærkes med en ventilator, der øger luftgennemstrømningen over finnerne

Eksterne henvisninger / kilder 
 "Hvad er forskellen på en vandkølet motor og en luftkølet motor?"

Motorteknologi
Køleteknik
French Open-mesterskabet i herredouble 2022

French Open-mesterskabet i herredouble 2022 var den 121. turnering om French Open-mesterskabet i herredouble. Turneringen var en del af French Open 2022 og blev spillet i Stade Roland Garros i Paris, Frankrig i perioden 24. maj - 4. juni 2022.

Mesterskabet blev vundet af Marcelo Arévalo og Jean-Julien Rojer, som i finalen besejrede Ivan Dodig og Austin Krajicek med 6-7(4), 7-6(5), 6-3 efter at de i andet sæt havde afværget tre matchbolde ved stillingen 5-6. Dermed vandt Arévalo og Rojer deres første grand slam-titel og deres tredje turneringssejr i alt som makkere. Finalen blev spillet på Court Philippe-Chatrier med skydetaget lukket på grund af regn- og tordenvejr, og den tætte kamp varede tre timer og tre minutter.

Marcelo Arévalo blev den første spiller fra El Salvador (og den første spiller fra hele Mellemamerika), der vandt en grand slam-titel. Indtil da havde hans bedste resultat på grand slam-niveau været to kvartfinalepladser ved Australian Open i 2020 og 2021. 40-årige Jean-Julien Rojer blev den ældste vinder af en grand slam-titel i herredouble i tennissportens åbne æra, dvs. siden French Open 1968. Han vandt sin tredje grand slam-titel i herredouble efter tidligere at have vundet Wimbledon-mesterskabet i 2015 og US Open i 2017 med Horia Tecău som makker. Ivan Dodig og Austin Krajicek, som selv havde afværget fem matchbolde i deres kvartfinale mod det topseedede par, Rajeev Ram og Joe Salisbury, var i deres første grand slam-finale som makkere.

Pengepræmier og ranglistepoint 

Den samlede præmiesum til spillerne i herredouble androg € 2.712.000 (ekskl. per diem), hvilket var en stigning på 65,8 % i forhold til året før, hvor turneringen dog blev gennemført under særlige omstændingheder på grund af COVID-19-pandemien.

Turnering

Deltagere 

Hovedturneringen havde deltagelse af 64 par, der var fordelt på:
 57 direkte kvalificerede par i form af deres ranglisteplacering.
 7 par, der havde modtaget et wildcard.

Seedede par 

De 16 bedst placerede af parrene på ATP's verdensrangliste blev seedet:

Wildcards 

Syv par modtog et wildcard til turneringen.

Resultater

Kvartfinaler, semifinaler og finale

Første, anden og tredje runde

Se også 
 French Open-mesterskabet i herresingle 2022
 French Open-mesterskabet i damesingle 2022
 French Open-mesterskabet i damedouble 2022
 French Open-mesterskabet i mixed double 2022

Eksterne henvisninger 
 Roland-Garros

Noter 

French Open 2022
2022
ATP Tour 2022
French Open-mesterskabet i damedouble 2022

French Open-mesterskabet i damedouble 2022 var den 105. turnering om French Open-mesterskabet i damedouble. Turneringen var en del af French Open 2022 og blev spillet i Stade Roland Garros i Paris, Frankrig i perioden 25. maj - 5. juni 2022.

Mesterskabet blev vundet af Caroline Garcia og Kristina Mladenovic, som i finalen besejrede Cori Gauff og Jessica Pegula, der var seedet som nr. 8, med 2-6, 6-3, 6-2 på en time og 44 minutter. Det var tredje gang i løbet af mesterskabet, at det franske wildcard-par kæmpede sig tilbage efter at have tabt første sæt. Garcia og Mladenovic vandt dermed deres anden grand slam-titel i damedouble, eftersom de tidligere havde vundet Frech Open i 2016. Mladenovic vandt French Open-mesterskabet i damesingle for fjerde gang, da hun også havde vundet titlen i 2019 og 2020 med Tímea Babos som makker. Det var endvidere hendes sjette grand slam-titel i damedouble i karrieren, eftersom hun fra tidligere også havde to Australian Open-titler med Tímea Babos, og det var hendes niende grand slam-titel i alt i karrieren, når man medregner hendes tre mixed double-titler.

Jessica Pegula var i den første grand slam-finale i sin karriere, mens Cori Gauff var i sin tredje grand slam-finale. Dagen før doublefinalen havde hun tabt singlefinalen til Iga Świątek, og året før tabte hun US Open-finalen i damedouble med Catherine McNally som makker.

Barbora Krejčíková og Kateřina Siniaková var forsvarende mestre med blev forhindret i at forsvare titlen, da Krejčíková testede positiv for COVID-19 inden parrets første kamp. Det medførte desuden, at Elise Mertens efter turneringen overtog førstepladsen på WTA's verdensrangliste i double fra Siniaková.

Tidligere på året havde Rusland, støttet af Hviderusland, invaderet Ukraine, hvilket medførte at tennissportens styrende organer, International Tennis Federation, ATP Tour, WTA Tour og de fire grand slam-turneringer, besluttede, at russiske og hviderussiske spillere fortsat kunne deltage i individuelle turneringer, dog uden angivelse af nationale symboler. Derfor deltog spillerne fra disse to lande i mesterskabet under neutralt flag.

Pengepræmier og ranglistepoint 

Den samlede præmiesum til spillerne i damedouble androg € 2.712.000 (ekskl. per diem), hvilket var en stigning på 65,8 % i forhold til året før, hvor turneringen dog blev afviklet under særlige omstændigheder på grund af COVID-19-pandemien.

Turnering

Deltagere 

Turneringen havde deltagelse af 64 par, der var fordelt på:
 57 direkte kvalificerede par i form af deres ranglisteplacering.
 7 par, der havde modtaget et wildcard.

Seedede par 

De 16 bedst placerede af parrene på WTA's verdensrangliste blev seedet:

Wildcards 

Syv par modtog et wildcard til turneringen.

Resultater

Kvartfinaler, semifinaler og finale

Første, anden og tredje runde

Se også 
 French Open-mesterskabet i herresingle 2022
 French Open-mesterskabet i damesingle 2022
 French Open-mesterskabet i herredouble 2022
 French Open-mesterskabet i mixed double 2022

Eksterne henvisninger 
 Roland-Garros

Noter 

French Open 2022
2022
WTA Tour 2022
David Douglas (roer)

David G.A. Douglas (født 11. september 1942 i Melbourne) er en australsk tidligere roer.

Douglas var en del af den australske otter, der vandt sølv ved OL 1968 i Mexico City, Mexico. Australierne fik sølv efter en finale, hvor Vesttyskland sikrede sig guldmedaljerne, mens Sovjetunionen vandt bronze. Den øvrige besætning i den australske båd var Alf Duval, Michael Morgan, Peter Dickson, Joe Fazio, John Ranch, Gary Pearce, Bob Shirlaw og styrmand Alan Grover.

Han er far til Gina Douglas, der er roer som sin far og har deltaget i to olympiske lege.

OL-medaljer 
 1968:  Sølv i otter

Referencer

Eksterne henvisninger 

Roere fra Australien
Deltagere for Australien ved sommer-OL 1968
Olympiske sølvmedaljevindere fra Australien
Personer fra Melbourne
Myton

Myton kan henvise til:

Stednavne 
 Myton (Utah) i Duchesne County, Utah
 Myton-on-Swale i North Yorkshire

Personer 
 Fred Myton (1885–1955), amerikansk manuskriptforfatter
 Neville Myton (1946–2021), jamaicansk mellemdistanceløber

Se også 
 Slaget ved Myton i 1319, del af de skotske uafhængighedskrige
 Mytton
Tom Odell

Thomas Peter Odell (født 24. november 1990) er en engelsk singer-songwriter. Han udgav sin debut-EP, Songs from Another Love, i 2012 og vandt i 2013 prisen Critics' Choice Award ved Brit Awards. I perioden 2013-2018 har han udgivet tre studiealbums: Long Way Down fra 2013, Wrong Crowd fra 2016 og Jubilee Road fra 2018. Tom Odells fjerde studiealbum, Monsters, er sat til at blive udgivet ultimo juni 2021.

Referencer

Eksterne henvisninger 
 

Musikere fra Storbritannien
Strygeorkester

Et strygeorkester er et orkester, der udelukkende består af strygeinstrumenter, der bruges i vestlig klassisk musik. Instrumenterne i et sådant orkester er oftest følgende: violinen, som er opdelt i første og anden violin (hver spiller normalt forskellige stemmer), bratsch, cello og normalt, men ikke altid, kontrabas.

Strygeorkestre kan være af kammerorkesterstørrelse fra 12 (4 førstevioliner, 3 andenvioliner, 2 bratscher, 2 celloer og 1 bas = 12) og 21 musikere (6 førstevioliner, 5 andenvioliner, 4 bratscher, 4 celloer og 2 kontrabasser = 21) undertiden optræder de uden dirigent. Det kunne også bestå af hele strygesektionen i et stort symfoniorkester, der kunne have 60 musikere (16 førstevioliner, 14 andenvioliner, 12 bratscher, 10 celloer og 8 kontrabasser = 60.

Repertoire 

Repertoiret inkluderer flere værker af Mozart (bl.a. Eine kleine Nachtmusik), William Boyce (hans otte symfonier er kun til strygere) og Haydn, der giver afkald på den barokke basso continuo. Nogle af disse værker er problematiske, når det kommer til at beslutte, om de er til orkester eller strygekvartet . Især i Haydns tidlige værker hævdes det, at inversionerne af harmoni fra lejlighedsvis krydsning af bas- og bratsch-linjen indebærer en kontrabas; spørgsmålet er dog ikke afgjort.

Referencer 

Klassisk musik
Effektiv udstrålet effekt

Effektiv udstrålet effekt (engelsk: Effective radiated power - ERP), er en IEEE-standardiseret definition på en retningsstyret radiofrekvens (RF) effekt udstrålet fra en radiosender.  Det er den totale effekt målt i watt, som ville blive udstrålet fra en halvbølge dipolantenne for at give den samme strålingsintensitet eller irradians i watt per kvadratmeter (m^2) som den aktuelle sendeantenne mod en radiomodtager i radioantennens stærkeste stråleretning. ERP måler kombinationseffekten udstrålet fra radiosenderen og antennens evne til et retningsstyre strålen. Dette er det samme som antennens påførte effekt fra radiosenderen - multipliceret med en såkaldt antenneforstærkning, det betyder at udstrålede effekt i en given retning, kan være større end sendeeffekten. Systemet anvendes indenfor elektronik og telekommunikation, særlig når det gælder radiofoni. Antennens stråleretning peges i den retning de fleste modtagere antages at befinde sig i.

En alternativ måde at måle det samme på, er ved at måle den såkaldte Effektiv isotropisk udstrålet effekt (engelsk: Effective isotropic radiated power - EIRP). Dette er imidlertid en hypotetisk effektmåling, som bliver udstrålet fra en Isotropantenne, som kan give den samme signalstyrke som en virkelig antenne i antennens stærkeste stråleretning.
Forskellen mellem EIRP og ERP er, at ERP sammenligner den aktuelle antennen med en halvbølge dipolantenne, mens EIRP sammenligner den med en hypotetisk Isotropantenne.
Da en halvbølge dipolantenne har en antenneforstærkning på 2,15 dB, sammenlignet med en isotropantenne, bliver sammenhængen mellem ERP og EIRP således:

Referencer

Radioantenner
Radioteknik
Meldgaardløbet 2021

Meldgaardløbet 2021 var et dansk DCU licensløb. Det 139,8 km lange linjeløb blev kørt den 5. juni 2021 med start og mål ved Rødekro. Løbet blev arrangeret af Rødekro Cykle Club, og var det 14. eliteløb for herre A-klassen i den danske landevejssæson 2021.

Der blev kørt seks omgange på en 23,3 km lang rundstrækning. Ruten var forholdsvis flad, men med cirka 5,5 km til mål, kom rytterne ind på Søstvej og ramte ”Hundeklem”-stigningen op gennem skoven. ”Hundeklem” stiger med cirka 4,2% over 1200 meter. På det stejleste stiger den cirka 10%.

Resultat

Hold og ryttere

Eksterne henvisninger 
 

DCU licensløb 2021
Rødekro
Politiske partier i Australien

Dette er en liste over politiske partier i Australien som har repræsentation i landets parlament. 

Australien har et flerpartisystem.

Kilder og eksterne henvisninger 

 Parliament of Australia - 'Infosheet 22 - Political parties'
 Australian Electoral Commission - 'Current register of political parties'

 
Australien
Huset Sachsen-Coburg og Gotha-Koháry (katolske linje)

Huset Sachsen-Coburg og Gotha-Koháry er en sidelinje (den katolske linje) til det tyske fyrstehus Sachsen-Coburg og Gotha (egentligt en sidelinje til Sachsen-Coburg-Saalfeld).

Huset er af (protestantisk) tysk og (katolsk) ungarsk oprindelse. Da huset blev grundlagt i 1816, konverterede manden til den katolske tro, mens hustruen beholdt sin katolske tro.

Senere i 1800-tallet gik det belgiske kongehus også over til den katolske tro, men det var fortsat Koháry-slægten, der blev betegnet som den katolske linje af Huset Sachsen-Coburg og Gotha. Fra begyndelsen af 1900-tallet havde slægten ortodokse medlemmer i flere Balkan-lande.

Katolske medlemmer

Prinser af Sachsen-Coburg og Gotha-Koháry

Østrig-Ungarn 
 Philip af Sachsen-Coburg og Gotha (født i Paris, død i Coburg)

Portugal 
 Ferdinand 2. af Portugal,
 Peter 5. af Portugal,
 Ludvig 1. af Portugal,
 Karl 1. af Portugal,
 Ludvig Filip af Portugal,
 Emanuel 2. af Portugal,

Prinser og prinsesser

Portugal 
 Duarte 3. Pio, hertug af Braganza (portugisk tronpædentent siden 1976)

Huset Orléans-Braganza 
 Gaston, greve af Eu,
 Pedro Gastão af Orléans og Bragança,
 Pedro Carlos af Orléans og Bragança,
 Maria da Glória af Orléans og Bragança og
 Isabelle af Orléans og Bragança, grevinde af Paris.

Medlemmer fra Balkan

Prinser af Sachsen-Coburg-Koháry

Bulgarien 
 Ferdinand 1. af Bulgarien (katolik),
 Boris 3. af Bulgarien (ortodoks, gift med en katolik),
 Simeon Sachsen-Coburg-Gotha (ortodoks, gift med en tidligere katolik),

Prinser og prinsesser

Rumænien 
 Ferdinand 1. af Rumænien (katolik),
 Carol 2. af Rumænien (ortodoks),
 Mihai 1. af Rumænien (ortodoks),

Serbien 
 Marie af Jugoslavien,
 Peter 2. af Jugoslavien,
 Alexander af Jugoslavien (ortodoks),
 Maria da Glória af Orléans og Bragança,
 Peter, arveprins af Jugoslavien,
 Filip Karađorđević af Jugoslavien,
 Aleksandar Karađorđević af Jugoslavien (født 1982).

Grækenland 
 Elisabeth af Rumænien (ortodoks græsk dronning i 1921).
Oscaruddelingen 1973

Oscaruddelingen 1973 var den 45. oscaruddeling, hvor de bedste film fra 1972 blev hædret af Academy of Motion Picture Arts and Sciences. Uddelingen blev afholdt 27. marts 1973 i Dorothy Chandler Pavilion i Los Angeles, Californien, USA. Værterne var Carol Burnett, Michael Caine, Charlton Heston og Rock Hudson.

Vindere og nominerede 
Vindere står øverst, er skrevet i fed.

Referencer 

1973
Kultur i 1973
Elton Hall

Elton Hall er en herregård (engelsk hall) i Elton, Cambridgeshire. Det har været sæde for huset Proby (senere kendt som jarlerne af Carysfort) siden 1660.

Herresædet ligger på en ca. 1500 ha. stor grund hvor floden Nene løber igennem. Bygning inkorporerer dele fra 1400-, 1600-, 1700- og 1800-tallet, og er en listed building af første grad.

Elton Hall ligger ca. 3 km fra Fotheringhay Castle, hvor Marie Stuart blev henrettet 1587.

De viktorianske haver er blevet restaureret i de senere år, og den indeholder i dag en knudehave, en ny rosen- og urtehave, formklippede hække og et gotisk orangeri, der blev opført for at fejre årtusindeskiftet. Haverne er en del af Campaign to Protect Rural England.

Se også 
 Liste over borge og slotte i England

Referencer

Eksterne henvisninger 
 

Slotte i Cambridgeshire
Kimbolton Castle

Kimbolton Castle er et country house i Kimbolton, Huntingdonshire, Cambridgeshire. Henrik 8.'s første kone, Katharina af Aragonien, boede her fra 1522 frem til sin død i 1540.

Oprindeligt var Kimbolton Castle en middelalderborg, men den blev ombygget til et stateligt palæ, og var hovedsæde for hertugerne af Manchester fra 1615 frem til 1950. I dag huser bygningen Kimbolton School.

Se også 
 Liste over borge og slotte i England

Referencer

Eksterne henvisninger 
 Kimbolton Castles historie på skolens hjemmeside
 Besøgsinfo på skolens hjemmeside

Slotte i Cambridgeshire
Northborough Manor House

Northborough Manor House, også kendt som Northborough Hall eller Northborough Castle Farmhouse, er en befæstet herregård fra middelalderen og en listed building af første grad i landsbyen Northborough i Cambridgeshire, England.

Historie 
Northborough Castle blev opført mellem 1333 og 1336 af Roger Northburgh, Biskop af Lichfield. Fra den oprindelige bygning er kun portbygningen og hallen bevaret. Ifølge historikeren Anthony Emery var det "en af de fineste" befæstede herregårde Cambridgeshire. Portbygningen er domineret af en stor portbue, som gav god beskyttelse til herregården, selvom den hverken havde vindebro eller faldgitter. Hallen er i typisk 1300-talsstil med karnapper placeret regelmæssigt for at give lys i rummet, der var dekoreret med vægmalerier.

I 1500- og 1600-tallet blev der foretaget udvidelse og ombygninger af herregården. I dag er bygningen en listed building af første grad.

Se også 
 Liste over borge og slotte i England

Referencer

Litteratur 
 Astley, H. J. D. (1899) "Northborough church and manor house," in The Journal of the British Archaeological Association Vol. 5 pp. 129–40.
 Emery, Anthony. (2007) Discovering Medieval Houses. Risborough, UK: Shire Publishing. .
 Emery, Anthony. (2006) Greater Medieval Houses of England and Wales, 1300–1500: Southern England. Cambridge: Cambridge University Press. .

Slotte i Cambridgeshire
Université Paris-Dauphine

Université Paris-Dauphine er et offentligt forskningsuniversitet i Paris, Frankrig. Det er den eneste institution i Frankrig, der både er grande école og universitet. Dauphine blev grundlagt som et fakultet for økonomi og ledelse i 1968 i det tidligere NATO-hovedkvarter i det vestlige Paris, i det 16. arrondissement.

Dauphine er kendt for sin undervisning i finans, økonomi, matematik, jura og forretningsstrategi.

Berømte alumner 
 Audrey Azoulay, fransk politiker i Socialistpartiet.
 Faure Gnassingbé, Togos præsident.

Kilder

Eksterne henvisninger 
 Universitetets hjemmeside 

Universiteter i Frankrig
Paris
Jota (flertydig)

Jota har flere betydninger:

 Jota - et græsk bogstav
 JOTA - forkortelse for Jamboree On The Air/Internet, et spejderarrangement
 Jota Aviation - et britisk flyselskab

Personer 
 Diogo Jota, portugisisk fodboldspiller
 Jota (født 1991), spansk fodboldspiller
 Jota (født 1999), portugisisk fodboldspiller
Eine kleine Nachtmusik

Eine kleine Nachtmusik (Serenade No. 13 til strygeorkester i G-dur), K. 525, er en komposition fra 1787 til et kammerensemble skrevet af Wolfgang Amadeus Mozart. Titlen betyder "en lille serenade", selvom den ofte bliver gengivet som betydende "en lille natmusik" Værket er skrevet til to violiner, bratsch, cello og kontrabas, men bliver ofte opført af strengeorkestre. Værket blev ikke udgivet før 1827, længe efter Mozarts død, af Johann André.

Referencer

Litteratur

Eksterne henvisninger 
 

Værker af Wolfgang Amadeus Mozart
Musik i 1787
Posthume værker